ועדת הכספים, כנסת 18, פרוטוקול מספר 1063, 2012-04-02 11:30

משה גפני: אני פותח את הישיבה בנושא: שינויים בתקציב לשנת 2012.

משה גפני: מס' פנייה לוועדה - 139.

אמנון כהן: שמרת, בבקשה, הוא פה.

אורי שמרת: צהרים טובים, הפנייה נועדה להעברת 65 מיליון שקלים "בהרשאה להתחייב מהרזרבה הכללית לתקציב מינהל הפיתוח של משרד החינוך" לטובת "בינוי פינות עבודה ליישום רפורמת "עוז לתמורה"".

אמנון כהן: מה זה "עוז לתמורה"?

אורי שמרת: "עוז לתמורה" זה רפורמה בחטיבה העליונה שנחתמה עם רן ארז לא מזמן, שהאריכה את שבוע העבודה של המורים ל-40 שעות, והיא כוללת 24 שעות פרונטליות - - -

אמנון כהן: גם כוללת את שיפוץ בתי-הספר – הכול?

משה גפני: בטח.

אורי שמרת: היא כוללת 24 שעות פרונטליות, שש שעות פרטניות ו-10 שעות שהייה.

אורי שמרת: בשעות השהייה המורים יצטרכו פינות לשהות בהם.

אמנון כהן: אה, אז הפינות האלה.

אורי שמרת: אז ההרשאות זה לפינות לשעות השהייה.

משה גפני: מי בעד אישור הפנייה?

משה גפני: – ירים את ידו.

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

משה גפני: בעד – פה אחד

משה גפני: הפנייה אושרה.

משה גפני: פנייה מס' 140 – חקלאות.

סיון ינקוביץ: הפנייה נועדה להעביר 3,3 מיליון שקלים לקרן המחקר החקלאי BARD – זו קרן משותפת ישראלית אמריקאית שתומכת במחקרים דו-לאומיים בחקלאות.

משה גפני: מי בעד אישור הפנייה?

משה גפני: – ירים את ידו.

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

משה גפני: בעד – פה אחד

משה גפני: עבור תמיכה במחקרים דו-לאומיים בחקלאות, בהתאם להסכם הקרן ולמימון מקביל שניתן מממשלת ארצות-הברית, נתקבלה.

משה גפני: הפנייה אושרה.

משה גפני: פנייה מס' 141.

סיון ינקוביץ: זה גם שלנו.

סיון ינקוביץ: זאת פנייה לתקצוב כוח-אדם למשרד החקלאות, בהתאם להסכם השכר שנחתם בין הנהלת המשרד לבין העובדים בשנה שעברה, ותוספת של שלושה תקנים לניהול חוק המספוא.

משה גפני: מאיפה התקנים האלה?

סיון ינקוביץ: מרזרבה.

משה גפני: שני תקנים קבועים יש לכם ואחד זמני?

סיון ינקוביץ: כן.

משה גפני: תגידי, ויש לכם כבר עובדים שהגיעו לזה?

סיון ינקוביץ: עובד אחד זו תהיה העסקה פנימית בתוך המשרד, מישהו שהתעסק בתחום דומה, ואחרים יצאו למכרזים.

אמנון כהן: אם אתה שואל אם יהיה חרדי שם, אני אומר לך כבר "לא".

משה גפני: לא יהיה חרדי.

אמנון כהן: לא יהיה חרדי.

שכיב מוראד שנאן: אני יכול לשאול אם זה יהיה דרוזי?

משה גפני: אתה יכול לשאול.

משה גפני: זה כמו שאני יכול לשאול אם יהיה חרדי – אותה השאלה.

משה גפני: מי בעד אישור הפנייה?

משה גפני: – ירים את ידו.

משה גפני: מי נגד?

משה גפני: – אין.

אמנון כהן: אני אומר שהכי טוב ייבחר.

משה גפני: מי נמנע?

משה גפני: – אין.

משה גפני: יש לי כמה סיפורים בעניין הזה.

משה גפני: בעד – פה אחד

משה גפני: והבקשה התקציבית לתקצוב פעולות כוח-אדם למשרד החקלאות בהתאם להסכם שכר שנחתם בין הנהלת המשרד לבין ועד העובדים ביום 22,5,2011, נתקבלו.

משה גפני: הפנייה והבקשה אושרו.

משה גפני: הכי טוב ייבחר – מצאנו את הכי טוב.

משה גפני: פניות 142, 143.

טמיר כהן: חינוך.

משה גפני: חינוך - למה עברת מקום?

אמנון כהן: הוא רוצה להיות עם החבר'ה.

אורי שמרת: הפנייה נועדה להעביר 5.8 מיליון שקלים "ממשרד התיירות למשרד החינוך לטובת פיתוח אכסניות נוער בישראל בהתאם לתוכנית חומש.

אורי שמרת: ..

אורי שמרת: של אגודת אכסניות הנוער".

אורי שמרת: תוכנית החומש לשנים 2010 עד 2014.

אמנון כהן: מה עושים?

אמנון כהן: שיפוצים?

אמנון כהן: מה?

אורי שמרת: לאכסניות הנוער, אגודת אכסניות הנוער יש תוכנית חמש שנתית - -

אמנון כהן: שמה?

אורי שמרת: - - שבמהלך התוכנית הזאת הם משפצים ובונים אגפים חדשים באכסניות הנוער.

שכיב מוראד שנאן: באיזה אכסניות זה מתבצע?

אורי שמרת: יש לי את הרשימה.

אמנון כהן: תגיד לי עכשיו - למה משרד התיירות מתקצב את זה, למה משרד החינוך לא?

אמנון כהן: כי הם רוצים את זה יותר לתיירות?

אורי שמרת: לא, אכסניות הנוער זה מקום ללינה, הוא משמש גם - -

אמנון כהן: אני מבין.

אורי שמרת: - - לטיולים שנתיים של תלמידים וגם לתיירים שבאים לארץ ורוצים ללון.

אמנון כהן: גם לתיירים.

יעקב אדרי: נציגת "רשות המים" הגיעה?

יעקב אדרי: רוצה שנעבור ל"רשות המים" עכשיו?

אמנון כהן: אתה טוב אתה, טוב אתה, אוהב אותך.

יעקב אדרי: בשמי ובשם ציון פניאן, שלא מרגיש טוב היום.

משה גפני: מה יש לו?

יעקב אדרי: לא מרגיש טוב.

אמנון כהן: מה עשית לו?

יעקב אדרי: מה עשית לו?

יעקב אדרי: הוא חולה בגלל, לא בגללי.

אמנון כהן: למה בגללי, אח שלי, למה?

משה גפני: מי בעד אישור הפניות?

משה גפני: – ירים את ידו.

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

משה גפני: בעד – פה אחד

משה גפני: הפנייה אושרה.

משה גפני: פנייה מס' 104.

משה גפני: אתם לא יכולים להביא איזה משהו על "רשות המים" עכשיו?

משה גפני: משרד האנרגיה.

אמנון כהן: עוד מעט.

אורי שמרת: אפשר להציג?

משה גפני: 104 – כן.

אורי שמרת: משרד השיכון, הפנייה "נועדה לבצע שינויים פנימיים בתקציב משרד השיכון, שעיקרם העברת תקציב פעילות לרשות הבדואים ורשם הקבלנים".

אורי שמרת: מדובר ברשם הקבלנים בכ-700,000 שקלים לטובת מכרז לבקרה על חברות קבלניות, וברשות הבדואים מדובר בתקציב פעילות שוטף שעיקרו הסדרת ההתיישבות הבדואית בנגב.

משה גפני: למה אתה מציג את זה?

אורי שמרת: נבצר מרפרנט שיכון להגיע, תיאמתי אתו בטלפון את מהות הפנייה.

אמנון כהן: אה, בסדר.

משה גפני: מי בעד אישור הפנייה?

משה גפני: – ירים את ידו.

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

משה גפני: בעד – פה אחד

משה גפני: הפנייה אושרה.

משה גפני: פניות מס' 108, 109.

אמיר אדרי: הפנייה נועדה לתקצב "העסקת יועצים למשק החשמל" על מנת להנפיק אג"ח סחיר עבור חברת החשמל.

אמנון כהן: זו החלטה קודמת שעשית, זה עכשיו משליך לזה.

אמנון כהן: עכשיו צריך להוציא הנפקה - - -

אמיר אדרי: בהמשך לדיון הקודם.

משה גפני: לא, לא הבנתי.

אמנון כהן: אז להנפקה צריך מי שיוכשר, שיכין את ההנפקות.

משה גפני: אני לא מבין, אין ייעוץ משפטי שם ב"חברת החשמל"?

משה גפני: אני לא מבין מה זה.

אמיר אדרי: אני יכול להסביר, שנייה.

משה גפני: כן.

אמיר אדרי: אנחנו בעצם משתמשים ביועצים על מנת לעבור על כל התשקיף.

אמיר אדרי: תשקיף של "חברת החשמל" זה דבר מאוד-מאוד גדול.

אמיר אדרי: אנחנו רוצים לבדוק בתור מדינה שהתשקיף תקין ושאין כאן השלכות שעלולות - - -

משה גפני: אין יועצים משפטיים בממשלה?

משה גפני: במשרד האנרגיה?

אמיר אדרי: יש, אבל אנחנו עובדים בלוח זמנים מאוד צפוף, מחר כבר - - -

משה גפני: זה משרד האנרגיה.

טמיר כהן: זה מאגף תקציבים.

משה גפני: הוא מאגף תקציבים.

אמיר אדרי: אני נציג אגף תקציבים.

משה גפני: זה משרד האנרגיה, נכון?

אורי שמרת: זה עבור "חברת החשמל", זה לא עבור משרד האנרגיה.

אורי שמרת: הפנייה היא עבור משרד האוצר.

אורי שמרת: רשות החברות הממשלתיות צריכה לבדוק - - -

משה גפני: מה משרד האנרגיה עושה באמצע?

אמיר אדרי: משרד האנרגיה לא קשור לפנייה הזאת.

משה גפני: לא יכול להיות.

אמיר אדרי: אין קשר למשרד האנרגיה.

משה גפני: יש, יש.

אמיר אדרי: כמובן שזה משליך על "חברת החשמל".

משה גפני: מה זה "הסיכום בין המשרדים"?

שכיב מוראד שנאן: בין איזה משרדים יש סיכום?

אמיר אדרי: זה סיכום בין אגף תקציבים למשרד האוצר.

אמיר אדרי: זו פנייה בתוך משרד האוצר.

משה גפני: מה זה "סיכום בין המשרדים"?

יעקב אדרי: בין לבין.

אמיר אדרי: זו כתיבה לא נכונה.

משה גפני: טוב, אז תעבור לכתיבה נכונה.

משה גפני: פניות 110, 111.

יעקב אדרי: רגע, זה לא אושר.

משה גפני: נכון?

משה גפני: אני לא יכול לאשר את זה.

יעקב אדרי: לא, מאה אחוז אני זמין, אני - - -

אמיר אדרי: למה?

אמיר אדרי: בגלל שזה משרד - - -

משה גפני: בגלל שזה משרד האנרגיה.

אמיר אדרי: אבל זה לא קשור למשרד האנרגיה.

משה גפני: אז תגיד מה זה "סיכום בין המשרדים".

אמיר אדרי: זו לא הכוונה.

אמיר אדרי: הכוונה היא - - -

משה גפני: חבר הכנסת אדרי, אני יכול להעביר דבר כזה בלי שאני יודע מה זה "המשרדים"?

יעקב אדרי: לא.

אמיר אדרי: הכוונה היא "בין המשרדים" זה אגף תקציבים ומשרד האוצר – זו הכוונה.

משה גפני: אז תכתבו את זה.

שכיב מוראד שנאן: אגף תקציבים ומשרד האוצר זה אותו משרד.

משה גפני: אגף תקציבים הוא לא משרד בפני עצמו.

משה גפני: אגף תקציבים הוא משרד האוצר.

שכיב מוראד שנאן: אתה צודק, אדוני היושב-ראש.

משה גפני: חוץ מזה, אם משרד האנרגיה לא מהווה פה - - - תבטלו אותו.

משה גפני: נכון, צריך לבטל את המשרד?

יעקב אדרי: תתקן את הפנייה לפעם הבאה.

אמיר אדרי: שנייה, כבוד היושב-ראש, הפנייה הזאת חשובה, אנחנו רוצים לקדם - - -

משה גפני: לא חשוב.

משה גפני: לא, לא קיבלת רשות דיבור.

משה גפני: תתחיל להגיד לי: "חשובה" ואתם משכנעים אותי.

אמיר אדרי: לא, שנייה אחת.

אמיר אדרי: חשוב להסביר את זה.

משה גפני: אני נורא מצטער, עברנו לפנייה הבאה.

משה גפני: חבר הכנסת אדרי אומר בצדק שעם משרד האנרגיה יש בעיה, הוא אומר את זה גם בשם חבר הכנסת ציון פיניאן, אז אני מבקש לפנייה הבאה, תביאו את זה בלי משרד האנרגיה.

משה גפני: תכתבו בדיוק: סיכום בין אגף התקציבים לבין אגף החשב הכללי - -

אמיר אדרי: אבל תסתכל - -

משה גפני: - - ובין "חברת החשמל".

אמיר אדרי: - - בתקנות כתוב - - -

משה גפני: אתה לא יודע – תכתבו נכון.

אמנון כהן: הלאה.

משה גפני: פניות 110, 111.

אמיר אדרי: הפנייה נועדה להעביר - - -

משה גפני: משרד האנרגיה לא בא בחשבון.

אמיר אדרי: הפנייה נועדה להעביר 741 אלפי שקלים עבור תקצוב תקנים ברשות הגז הטבעי.

סיון ינקוביץ: זה גם משרד האנרגיה – גז.

אמנון כהן: הגז הטבעי?

אמיר אדרי: ברשות הגז הטבעי.

שכיב מוראד שנאן: כמה תקנים?

משה גפני: זה גם משרד האנרגיה?

אמיר אדרי: לא, זה סעיף בפני עצמו.

אמיר אדרי: סעיף 54 - רשויות פיקוח.

משה גפני: אוקיי, זה לא משרד האנרגיה.

משה גפני: רק שנייה.

שכיב מוראד שנאן: לא, אבל אנחנו צריכים לקבל קצת נתונים.

משה גפני: בבקשה.

משה גפני: תשאל, בבקשה.

אמנון כהן: איזה נתונים אתה רוצה, אדוני?

משה גפני: בבקשה.

שכיב מוראד שנאן: אני עכשיו שואל ברצינות - אני רוצה לדעת על כמה תקנים מדובר והאם יהיה פה ניסיון לתקן את העיוות הקיים בקליטת בני מיעוטים במשרד.

משה גפני: רגע, לפני בני מיעוטים, קודם נקבל את העובדות.

משה גפני: מה העובדות?

שכיב מוראד שנאן: חרדים ובני מיעוטים.

משה גפני: לא, עזוב את החרדים.

משה גפני: עובדות – על מה מדובר?

אמיר אדרי: אנחנו מדברים על שמונה תקנים שתפקידים לעסוק בתכנון סטטוטורי, כלומר - לתכנת את מערכת הולכת הגז הטבעי.

אמיר אדרי: כמו שכולם יודעים, לאור הגילויים, גילוי הגז הטבעי, אנחנו בעצם מקדמים את רשת ההולכה ורשת החלוקה - - -

משה גפני: התקנים האלה זה במכרזים?

אמיר אדרי: כן.

משה גפני: כן?

אמיר אדרי: כן.

משה גפני: ועבודה בלתי צמיתה?

אמיר אדרי: הם נקלטים בשורות המדינה בתור עב"צ, בתור עבודה בלתי צמיתה.

יעקב אדרי: זאת אומרת של חוזים?

יעקב אדרי: לא, מה זה בלתי צמיתה?

משה גפני: לא, לא, בלתי צמיתה זה עובדים - -

יעקב אדרי: שמה?

משה גפני: - - שהם - - -

אמיר אדרי: כל עובד שנוסף הוא עב"צ.

שכיב מוראד שנאן: זה קבע לא מובהק.

אמיר אדרי: בתחילה הוא עב"צ ואחרי זה הוא הופך להיות – ברגע שהוא מקבל קביעות הוא הופך להיות שיא כוח-אדם.

משה גפני: כמה זמן עד שהוא מקבל קביעות בערך?

יעקב אדרי: עשר שנים.

טמיר כהן: עד חמש.

משה גפני: לא, לא עשר שנים.

טמיר כהן: לא, עד חמש.

משה גפני: לא יודע.

טמיר כהן: אני אומר לך, זה עד חמש.

אמיר אדרי: זה על-פי הגדרות הנציבות.

משה גפני: - - - הוא עובד בלתי צמית - גם כן, איזה שמות.

משה גפני: אוקיי, מי בעד אישור הפניות?

משה גפני: – ירים את ידו.

שכיב מוראד שנאן: אני נגד.

משה גפני: מי נגד?

משה גפני: – 1 נגד.

משה גפני: בעד – רוב

משה גפני: הפניות התקציביות לתקצוב סך של 741 אלפי שקלים עבור תקנים ברשות הגז נתקבלו.

משה גפני: הפניות אושרו.

שכיב מוראד שנאן: אפשר לבקש רוויזיה בעניין?

משה גפני: אפשר.

שכיב מוראד שנאן: אז אני מבקש רוויזיה.

משה גפני: אז יש רוויזיה.

משה גפני: תדברו אתו.

אמיר אדרי: אוקיי.

אמנון כהן: בעברית.

משה גפני: הוא מטפל בעובדים ה - - -

אמנון כהן: לא יהודים.

יעקב אדרי: המיעוטים והחרדים.

משה גפני: כן.

משה גפני: אנחנו מינינו אותו עכשיו לצורך העניין.

משה גפני: פנייה מס' 134, משרד הקליטה.

אורי שמרת: הפנייה נועדה להעביר מיליון שקלים עבור תגבור פעולות לקליטה חברתית.

משה גפני: זה כסף קואליציוני?

אורי שמרת: לא.

משה גפני: אוקיי.

משה גפני: מי בעד אישור הפנייה?

משה גפני: זה בסדר, אני בעד כסף קואליציוני אם זה למטרה ראויה.

משה גפני: מי בעד אישור הפנייה?

משה גפני: – ירים את ידו.

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

משה גפני: בעד – פה אחד

משה גפני: הפנייה אושרה.

משה גפני: אני פוחד לא לאשר למשרד הקליטה, בגלל שאז אני מקבל טלפון החל מהנשיא אובמה עד אחרון הפקידים.

משה גפני: טלפונים על ימין ועל שמאל על משהו בקליטה.

יעקב אדרי: אז אולי באמת נקבל טלפונים.

אמנון כהן: הלאה, הפנייה הבאה.

משה גפני: פנייה מס' 135.

אורי שמרת: "הפנייה נועדה לתקצב סך של מיליון שקלים עבור מלגות ומענקים לתלמידים וכן לתקצב סך של" 1.33 מיליון שקלים "עבור סמינרים להכשרת מורים".

משה גפני: מי בעד אישור הפנייה?

משה גפני: – ירים את ידו.

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

משה גפני: בעד – פה אחד

משה גפני: הפנייה אושרה.

אמנון כהן: מה זה מים?

אמנון כהן: איפה מים?

שכיב מוראד שנאן: אין מים.

אמנון כהן: יש מים?

משה גפני: אין מים.

משה גפני: פנייה מס' 137.

טמיר כהן: אורי.

אנסטסיה סורוקינה: אסביר את הפנייה.

יעקב אדרי: רגע, זה 137?

אמנון כהן: כן.

משה גפני: זה פיקוד העורף.

אנסטסיה סורוקינה: כן, פנייה לפיקוד העורף.

אנסטסיה סורוקינה: הפנייה נועדה לביצוע שינויים פנימיים בתקציב הוצאות חירום אזרחיות, פיקוד העורף - - -

יעקב אדרי: לא שומעים אותך.

משה גפני: תקרבי בבקשה את המיקרופון, בבקשה.

אנסטסיה סורוקינה: הפנייה נועדה לבצע שינויים - - -

משה גפני: רבותי.

אנסטסיה סורוקינה: הפנייה נועדה לביצוע שינויים פנימיים בתקציב פיקוד העורף האזרחי, בהתאם לכך - - -

משה גפני: רק שנייה, זאת פנייה שהולכת לוועדה המשותפת?

משה גפני: לא.

אנסטסיה סורוקינה: לא.

משה גפני: אוקיי.

משה גפני: מה זה 75 מיליון?

אנסטסיה סורוקינה: 75 מיליון זה בגין אחזקת מרכיבי ביטחון בתחום אוכלוסייה - - -

משה גפני: בואו, רבותי, שנייה.

משה גפני: מה זה "מרכיבי הביטחון"?

אנסטסיה סורוקינה: "מרכיבי ביטחון" זה גדרות ביישובים, זה - - -

משה גפני: מאיפה הכסף הזה?

אנסטסיה סורוקינה: זו חלוקת תקציבים של 2699, החלטת ממשלה שהזרימו תקציבים ב-2011 ועכשיו אנחנו מחלקים אותם על בסיס -2012.

משה גפני: כמה היה בהחלטת הממשלה?

משה גפני: כמה כסף?

אנסטסיה סורוקינה: כמה כסף?

יעקב אדרי: זו ה"בוכטה" הגדולה ששאבו ממנה כל הזמן.

אנסטסיה סורוקינה: לפיקוד העורף ניתנו שם 270 מיליוני שקלים, רק לפיקוד העורף ולמשרד הפנים, זה כל הכסף שהיה מיועד וחלק מזה ניתן ב-2011.

משה גפני: 75 מיליון שקלים זה הכסף שמיועד לפיקוד העורף ולמשרד הפנים?

אנסטסיה סורוקינה: כל הכסף פה מיועד לפיקוד העורף וחלק מזה הולך לרשויות מקומיות, להקמת מרכזי הפעלה ברשויות מקומיות, אימון גורמים ברשויות מקומיות - - -

משה גפני: מה?

משה גפני: מרכזי הפעלה ו-?

אנסטסיה סורוקינה: אימון גורמים לשעת חירום ברשויות מקומיות.

שכיב מוראד שנאן: צוותי חירום וכדומה.

משה גפני: כן, אוקיי.

אנסטסיה סורוקינה: אבל כל הכסף "יושב" בפיקוד העורף למטרה הזאת.

משה גפני: טוב.

משה גפני: את יודעת שיש עוד רוויזיה שלי על הנושא של פיקוד העורף עם הכבאיות.

אנסטסיה סורוקינה: כן, אני יודעת.

אנסטסיה סורוקינה: העברתי - - -

משה גפני: אני עוד לא מקבל תשובה ולכן אני לא מסיר את הרוויזיה.

אנסטסיה סורוקינה: העברתי את זה ואני מקווה ש - - -

טמיר כהן: זה הוצאות חירום אזרחיות.

ישראל אייכלר: אדוני היושב-ראש, אפשר לשאול לגבי - - -

משה גפני: בבקשה.

ישראל אייכלר: מה עם המסכות לבעלי זקנים?

ישראל אייכלר: יש איזה - - -

משה גפני: בישיבה הקודמת אישרנו פה 80 מיליון שקלים.

משה גפני: זה עבר לוועדה המשותפת והוועדה המשותפת אישרה את זה.

משה גפני: ואני שאלתי אותם: כמה זה מגדיל את ההשתתפות של האחוזים באוכלוסייה שמקבלים מסכות?

משה גפני: בגלל שעד היום מקבלים רק 60%, אז הרפרנטית אמרה שבין 5% ל-7% נוספים.

שכיב מוראד שנאן: זה כולל החרדים והדרוזים.

משה גפני: לא יודע.

ישראל אייכלר: יש גם בעלי זקנים בתל-אביב.

אמנון כהן: מי שאין לו זקן.

משה גפני: על כל פנים, כדי לספק ערכות מגן ל-100% מהאוכלוסייה - יחסרו עדיין 35% או 33% - -

אמנון כהן: מהאוכלוסייה.

משה גפני: - - צריך עוד כמה מאות מסכות.

משה גפני: סדר גודל גדול.

אמנון כהן: שר האנרגיה צריך לדאוג גם לאלה מצ'רנוביל למסכות.

משה גפני: שר האנרגיה - - -

ישראל אייכלר: לא הבנתי.

ישראל אייכלר: התשובה היא שיש או שאין?

משה גפני: לא, שיש תוספת של 80 מיליון שקלים, אבל עדיין חסר הרבה כסף.

שכיב מוראד שנאן: שהיא לא מכסה את כולם.

יעקב אדרי: זה לא מספק את הכול, כן.

משה גפני: לא מספק.

קריאה: אבל זה לכלל האוכלוסייה – 80 מיליון.

משה גפני: כן, זה לא - - -

שכיב מוראד שנאן: לא, בסדר, אל - - -

משה גפני: לא, הרב אייכלר לקח אותך לגמרי ברצינות.

משה גפני: אין לכלל האוכלוסייה - -

יעקב אדרי: זה כולל בעלי הזקנים.

משה גפני: - - לתל-אביב ולמעלות – חסר בערך 35% שהמדינה לא מספקת להם ערכות מגן.

ישראל אייכלר: כן, אבל בעלי הזקנים הם 100% מתוך ה-35%.

משה גפני: נכון.

ישראל אייכלר: אז השאלה היא: האם אפשר לעשות שבעלי הזקנים גם יהיו רק 35%?

משה גפני: אז השאלה הזאת נשאלה.

משה גפני: היתה פה ישיבה של הוועדה שהשתתף בה מתן וילנאי וליצמן, משרד הבריאות והשר לפיקוד העורף, ואנחנו סיכמנו גם בישיבה משותפת שעשינו, לבקש להקדים את המכרזים, להקדים את התקצוב לעניין הזה - עדיין ללא הצלחה.

משה גפני: ההצלחה היחידה שנעשתה בינתיים, זה שהוסיפו עוד כסף עכשיו, אבל זה לא מספיק.

משה גפני: האמירה שלך והזעקה שלך במקומה.

אמנון כהן: אוקיי, מי?

משה גפני: רגע, 10 מיליון – מה זה "תוכנית עורף לאומי"?

משה גפני: זה מה שאמרת קודם – ההפעלה ברשויות המקומיות?

משה גפני: ומה זה ארבעה מיליון שקלים?

אנסטסיה סורוקינה: ארבעה מיליון שקלים לרח"ל, זה גם הקמת מרכזי הפעלה, סליחה, זה בעיקר אימונים.

משה גפני: מה זה?

אנסטסיה סורוקינה: אימונים לגורמים ברשויות.

משה גפני: מי בעד אישור הפנייה?

משה גפני: – ירים את ידו.

משה גפני: מי נגד – אין.

משה גפני: מי נמנע?

משה גפני: – אין.

משה גפני: בעד – פה אחד

משה גפני: הפנייה אושרה.

משה גפני: משרד הבריאות – אה, זה מה שהיה - - -

טמיר כהן: הודעה.

שכיב מוראד שנאן: זו רק הודעה.

משה גפני: לא משנה - הודעה צריך לאשר.

משה גפני: הודעה מס' 24-007, בבקשה, משרד הבריאות.

ערן הכהן: שלום לכולם.

ערן הכהן: הפנייה, כמו כל פניות העודפים נועדה להעביר עודפי תקציב שהתחייבו עליהם בשנת 2011 לתקציב לביצוע בשנת 2012, תודה.

יעקב אדרי: רציתי, הרב גפני - - -

משה גפני: כן.

יעקב אדרי: יש הרבה דברים שנשאלו, זה נושא שחוזר כל פעם על עצמו בנושא - - -

משה גפני: זה קשור להודעה הזאת?

יעקב אדרי: בקשר להודעה הזאת.

יעקב אדרי: אני לא יודע, לשיקולכם - - -

משה גפני: לא, זה משרד הבריאות, צריך לאשר.

יעקב אדרי: אני יודע, זה המכון לרפואה משפטית.

יעקב אדרי: יש שם דברים ש - - -

משה גפני: כן, אבל המכון לרפואה משפטית – אני גם ראיתי את זה עכשיו - - -

יעקב אדרי: הנה פה, יש אפשרות רק על זה לעשות.

משה גפני: לא, אי-אפשר.

יעקב אדרי: טוב, אז לא.

יעקב אדרי: אז אני מסיר, אין מה לעשות, למרות שזה נושא מאוד-מאוד חשוב.

משה גפני: כן, אבל היה דיון על זה, לא אצלנו.

משה גפני: מי בעד אישור ההודעה?

משה גפני: – ירים את ידו.

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

משה גפני: בעד – פה אחד

משה גפני: ההודעה אושרה.

משה גפני: תודה רבה.

משה גפני: הישיבה נעולה.

משה גפני: חג כשר ושמח לכולם.

שכיב מוראד שנאן: חג שמח לכולם.

אמנון כהן: מועדים לשמחה.

אמנון כהן: חגים וזמנים לששון.

יעקב אדרי: חג שמח לכולם.